**AGENȚIA PENTRU PROTECȚIA MEDIULUI SĂLAJ**

# **DECIZIA ETAPEI DE ÎNCADRARE**

**proiect**

Ca urmare a solicitării de emitere a acordului de mediu adresate de **Comuna Nușfalău,** cu sediul în județul Sălaj, comuna Nușfalău, satul Nușfalău, Piața Arany Janos, nr. 1, înregistrată la A.P.M. Sălaj cu nr. 2187 din 19.03.2024, în baza:

* **Legii nr. 292/2018** privind evaluarea impactului anumitor proiecte publice si private asupra mediului, si a
* **Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei si faunei sǎlbatice, aprobată cu modificǎri si completǎri prin **Legea nr. 49/2011**, cu modificările si completările ulterioare,

autoritatea competentă pentru protecţia mediului A.P.M. Sălaj decide, ca urmare a consultărilor desfăşurate în cadrul şedinţei Comisiei de Analiză Tehnică din data de 09.05.2024, că proiectul: Piața Agroalimentară în localitatea Nușfalău, județul Sălaj**,** propus a fi amplasat comuna Nușfalău, satul Nușfalău, str. Baro Banffy Janos, nr. 51,

***nu se supune evaluării impactului asupra mediului***

Justificarea prezentei decizii:

**I. Motivele pe baza cărora s-a stabilit necesitatea neefectuării *evaluării impactului asupra mediului* sunt următoarele:**

**a)** Proiectul intră sub incidenţa Legii nr. 292/2018 privind evaluarea impactului anumitor proiecte publice si private asupra mediului, fiind încadrat în Anexa 2, la pct. 10, lit b)  proiecte de dezvoltare urbană, inclusiv construcţia centrelor comerciale şi a parcărilor auto publice;

- autorităţile reprezentate în comisia de analiză tehnică nu au avut obiecţii/observații în ceea ce priveşte proiectul în cauză în urma transmiterii punctelor de vedere;

- prezenta solicitare a fost mediatizată prin publicare anunţ în Magazin Sălăjean, afişare si înregistrare anunţ la sediul Primăriei Nușfalău, precum și la sediul și pe pagina de internet a A.P.M. Sălaj, iar proiectul de Decizie etapă de încadrare a fost postat pe pagina de internet a A.P.M. Sălaj;

- în urma mediatizării nu au fost înregistrate observaţii/obiecţii din partea publicului privind proiectul în cauză;

- în  urma analizării caracteristicilor proiectului (mărime, producţia de deşeuri, emisii poluante, riscul de accidente), a localizării si caracteristicilor impactului potenţial, s-a stabilit că realizarea acestuia nu va  avea  un impact semnificativ asupra calităţii factorilor de mediu;

**b) Caracteristicile proiectului:**

**b1) dimensiunea si concepţia întregului proiect:**

Prin proiect se dorește construirea unei piețe agroalimentare în vederea comercializării produselor locale, respectiv legumicole, lactate, produse apicole, fructe, etc.

Construcția propusă se va realiza din structură metalică, amplasată pe o platformă betonată.Fundațiile vor fi de tip izolat cu cuzinet, amplasate sub stâlpii structurii de rezistență iar cuzinetul va fi inchis perimetral printr-o grindă soclu. Închiderile perimetrale vor fi realizate din panouri sandwich de perete cu o grosime de 10.00 cm din tablă de culoare gri antracit, iar acoperișul va fi realizat în două ape, cu pantă de 20 grade, închiderea acestuia va realizată din panouri sandwich de acoperiș cu o grosime de 10.00 cm cu 5 cute transversal. Pereții de închidere din panouri sandwich vor avea o substructură de lemn și metal de care se vor prinde lambriuri de lemn termotratat.

|  |  |
| --- | --- |
|  | |
| Compartimentele funcționale în clădirea proiectată vor fi urmatoarele:   |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  | | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | | |  |  | | --- | --- | | **PARTER** | | | * Spațiu comercializare | 368.48 mp | | * Comercializare produse de origine animală | 47.95 mp | | * Birou administrativ | 13.44 mp | | * Vestiar | 13.01 mp | | * Depozit închiriere cântare | 13.01 mp | | * Depozit materiale întreținere | 9.10 mp | | * Depozit mărfuri/ambalaje | 12.44 mp | | * Hol grup sanitar | 7.07 mp | | * Hol grup sanitar bărbați | 2.63 mp | | * Grup sanitar bărbați | 2.31 mp | | * Hol grup sanitar femei | 4.68 mp | | * Grup sanitar femei | 1.24 mp | | * Grup sanitar femei | 1.40 mp | | * Grup sanitar dizabilități | 4.56 mp | | * Terasa exterioară acoperită | 274.70 mp | |  |  | | S. utilă propusă | 776.02 mp | | din care S. terasă exterioară acoperită | 274.70 mp | | S. nivel propusă | 813.08 mp | | S. construită propusă | 813.08 mp | | din care S. terasă exterioară acoperită | 274.70 mp | | S. desfasurată propusă | 813.08 mp |  |  |  | | --- | --- | | **Indici urbanistici existenți și propuși** | | | * Suprafață teren | 2890.00 mp | | * P.O.T. maxim admis | 50.00 % | | * C.U.T. maxim admis | 1.50 Adc / mp | | * S. construită existentă | 0.00 mp | | * S. desfasurată existentă | 0.00 mp | | * S. construită propusă | 813.08 mp | | * S. desfasurată propusă | 813.08 mp | | * P.O.T. existent | 0.00 % | | * C.U.T. existent | 0.00 | | * P.O.T. propus | 28.13 % | | * C.U.T. propus | 0.28 | | |  |
|  |  |
|  |  |
|  |  |
|  |  |
|  |  |
|  |  |
|  |  |
| Se propune un acces auto pentru comercianți de pe latura estică cu iesire în partea sudică, iar accesul cumparătorilor la locurile de parcare se va realiza de pe partea sudică a amplasamentului. Împrejmuirea existenta a statie de pompare SP6 se pastrează, iar locurile de parcare a cumparătorilor se vor realiza în jurul acesteia. |  |

**Asigurarea utilităților:**  se va realiza de la rețeaua localității .

**b2) cumularea cu alte proiecte existente şi/sau aprobate***:* nu este cazul; în interiorul amplasamentului se regăsește stația de pompare SP6, parte componentă a rețelei de canalizare subterană existentă a localității Nușfalău. Stația de pompare SP6 este împrejmuită în situația existentă cu un gard de plasă de sârmă, împrejmuire ce nu va fi afectată de proiectul propus

**b3) utilizarea resurselor naturale, în special a solului, a terenurilor, a apei şi a biodiversităţii**: - vor fi folosite în timpul execuției apă, nisip/pietriș, lemn. În timpul funcționări apă de la rețeaua localitații Nușfalău.

**b4)** **cantitatea şi tipurile de deşeuri generate/gestionate:** Gestionarea deșeurilor, pe timpul execuției se va realiza conform, Legii nr. 17 din 09.01.2023 pentru aprobarea Ordonanței de urgență a Guvernului nr. 92/2021 privind regimul deșeurilor;

**b5)** **poluarea şi alte efecte negative:** - nu există posibilitatea apariției unor emisii semnificative în niciunul din factorii de mediu dacă vor fi respectate următoarele masuri:

**Măsuri generale pentru protecția factorilor de mediu:**

* respectarea întocmai a tehnologiei de execuție;
* respectarea limitei amplasamentului, a proiectului din documentaţiile avizate;
* alimentarea cu carburanţi, întreţinerea si repararea utilajelor, mijloacelor de transport utilizate la realizarea priectului se va efectua la unități specializate;
* în perimetrul de lucru nu vor fi depozitate carburanți, lubrifianţi, deşeuri sau alte materiale periculoase, inflamabile sau nocive;
* personalul care lucrează în executarea lucrărilor va fi instruit și din normele de protecţie a mediului;
* încadrarea emisiilor de poluanți în atmosferă de la mijloacelele de transport în limitele maxime admise;
* monitorizarea mediului în conformitate cu legislația în vigoare;
* se vor utiliza utilaje și vehicule performante, cu un nivel redus de zgomot și de noxe;
* deșeurile se vor colecta selectiv, se vor depozita temporar în zone special destinate și care respectă normele legale în vigoare, iar la intervale stabilite sau ori de căte ori este necesar se vor valorifica/elimina prin servicii specializate la depozitele de deșeuri corespunzătoare fiecarei clase, astfel se va evita contaminarea zonei;
* se va utiliza apă pentru umectarea drumurilor din interiorul șantierului în perioadele calde.

**Măsuri pentru protecția factorului de mediu aer:**

* se va adopta măsuri tehnologice adecvate de reţinere si neutralizare a poluanţilor atmosferici;

**Măsuri pentru protecția factorului de mediu sol si subsol:**

* pe perioada de execuție, antreprenorul va asigura starea optimă de funcţionare a mașinilor și utilajelor, pentru a evita scurgerile accidentale ale produselor petroliere sau a uleiurilor minerale provenite de la aceste utilaje/masini.

**Măsuri pentru protecția factorului de mediu apă de suprafață si subterană:**

* natura activității desfasurate pentru realizarea obiectivului de investiție și utilizarea acestuia nu generează surse de poluare pentru ape. Obiectivul se va racorda la reateaua de canalizare a localității.

**Măsuri pentru protecția așezărilor umane:**

* prin realizarea obiectivului propus nu vor fi afectate construcţiile și asezarile umane din vecinatate.

**Măsuri împotriva zgomotului si vibrațiilor:**

- se vor utiliza echipamente și utilaje corespunzatoare din punct de vedere tehnic, prevazute cu sisteme de minimizare a nivelului zgomotului produs;

- asigurarea unui regim de întreținere tehnică ridicat pentru toate echipamentele și utilajele tehnice din dotare, prin efectuarea reviziilor tehnice la termenele prevazute (schimburi de ulei, inlocuirea acumulatorilo uzati, a anvelopelor scoase din uz, etc) doar în unități specializate.

**Organizarea de șantier**

Lucrarile necesare organizării de șantier vor fi lucrări specifice pregătitoare realizării lucrărilor, cu o durată limitată (până la finalizarea lucrărilor de construcții) și care vor respecta atât măsurile de protecție a mediului cât și celelalte norme specifice acestui tip de activitate.

Pe perioada derularii lucrarilor se va asigura împrejmuirea temporară a terenului și se vor amenaja spații speciale pentru stocarea temporară a deșeurilor generate, până la predarea acestora spre elimintare sau valorificare către operatorii autorizati. Spațiul administrativ pe perioada organiarii de santier va fi asigurat de un modul de tip container și o toaleta ecologică.

Lucrările de organizare de șantier se vor organiza strict pe suprafața terenului pe care se doreste realizare investitiei. În momentul Începerii execuției lucrărilor, executantul, împreună cu responsabilul din partea beneficiarului vor stabili o locatie pentru depozitarea materialelor de executie a lucrărilor

**b6)** **riscurile de accidente majore şi/sau dezastre relevante pentru proiectul în cauză, inclusiv cele cauzate de schimbările climatice, conform informaţiilor ştiinţifice: *-*** nu este cazul;

**b7)riscurile pentru sănătatea umană - de ex., din cauza contaminării apei sau a poluării atmosferice:** implementarea proiectului nu va avea impact negativ asupra condițiilor de viață ale locuitorilor ( schimbari asupra calitatii mediului, zgomot, scaderea calitații hranei, etc.). Disconfortul populației pe perioada de execuție a lucrărilor este temporar și va fi redus prin masurile de diminuare menționate. S-a obținut Notificarea de Asistență de Specialitate de Sănătate Publică a Conformității nr. 41 din 04.03.2024, emisă de Direcția de Sănătate Publică Sălaj.

**c) Amplasarea proiectului:**

**c1)** **utilizarea actuală si aprobată a terenurilor:** conform certificatului de urbanism nr. 41 din 19.09.2023 emis de Primăria Comunei Nușfalău, terenul este situat în intravilanul localității Nușfalău, proprietatea tabulară a comunei Nușfalău, reprezetând imobil înscris în domeniu public.

**c2) bogăţia, disponibilitatea, calitatea si capacitatea de regenerare relative ale resurselor naturale, inclusiv solul, terenurile, apa si biodiversitatea, din zonă si din subteranul acesteia:** - nu este cazul. Resursele naturale, inclusiv solul, terenurile, apa și biodiversitatea din zonă si din subteranul acesteia nu sunt limitate sau nu au disponibilitate redusă în zona analizată, astfel prin realizarea proiectului impactul va fi nesemnificativ asupra utilizării resurselor naturale;

**c3) capacitatea de absorbţie a mediului natural, acordându-se o atenţie specială următoarelor zone:**

* zone umede, zone riverane, guri ale râurilor: nu este cazul;
* zone costiere si mediul marin: nu este cazul;
* zonele montane si forestiere: nu este cazul;
* arii naturale protejate de interes naţional, comunitar, internaţional: nu este cazul;
* zone clasificate sau protejate conform legislaţiei în vigoare: situri Natura 2000 desemnate în conformitate cu legislaţia privind regimul ariilor naturale protejate, conservarea habitatelor naturale, a florei si faunei sălbatice; zonele prevăzute de legislaţia privind aprobarea Planului de amenajare a teritoriului naţional - Secţiunea a III-a - zone protejate, zonele de protecţie instituite conform prevederilor legislaţiei din domeniul apelor, precum si a celei privind caracterul si mărimea zonelor de protecţie sanitară si hidrogeologică: nu este cazul;
* zonele în care au existat deja cazuri de nerespectare a standardelor de calitate a mediului prevăzute de legislaţia naţională si la nivelul Uniunii Europene si relevante pentru proiect sau în care se consideră că există astfel de cazuri: nu este cazul;
* zonele cu o densitate mare a populaţiei: nu este cazul;
* peisaje si situri importante din punct de vedere istoric, cultural sau arheologic: nu este cazul;

**d). Tipurile si caracteristicile impactului potenţial:**

d1) importanţa și extinderea spaţială a impactului - de exemplu, zona geografică si dimensiunea populaţiei care poate fi afectată: - punctual pe perioada de execuţie, iar extinderea spațială a impactului va fi locală.

d2) natura impactului: va fi pozitivă, prin dezvoltarea zonei;

d3) natura transfrontalieră a impactului: - nu este cazul; amplasamentul proiectului nu se află în apropierea graniței cu alte țări, proiectul nu va influența calitatea aerului înconjurător al altei țări sau nu va genera emisii în ape care se genereze efecte pe teritoriul altui stat.

d4) intensitatea si complexitatea impactului: - va fi mică pe perioada de execuţie si funcţionare;

d5) probabilitatea impactului - redusă, în condiţiile exploatării instalaţiilor în conformitate cu procedurile de lucru si respectării măsurilor de reducere a impactului asupra factorilor de mediu propuse prin proiect. Având în vedere natura materialelor utilizate în realizarea proiectului, probabilitatea apariţiei unor evenimente care să genereze un impact negativ asupra factorilor de mediu este foarte redusă.

d6) debutul, durata, frecvenţa si reversibilitatea preconizate ale impactului: - perioada de expunere va fi redusă, întrucât poluanţii se vor manifesta doar pe amplasamentul unde au loc lucrări de execuţie. În perioada de execuţie a proiectului durata si frecvența impactului asupra factorilor de mediu va fi temporar si pe termen scurt. Pe măsura realizării lucrărilor si închiderii fronturilor de lucru, calitatea factorilor de mediu afectaţi va reveni la parametrii iniţiali;

d7) cumularea impactului cu impactul altor proiecte existente si/sau aprobate: nu este cazul;

d8) posibilitatea de reducere efectivă a impactului: nu este cazul, respectarea legislației în vigoare și respectarea condițiilor din prezenta Decizie etapă de încadrare.

**II. Motivele pe baza cărora s-a stabilit necesitatea neefectuării evaluării adecvate sunt următoarele:**

Proiectul propus **nu intră** sub incidenţa art. 28 din Ordonanţa de Urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, aprobată cu modificări şi completări prin Legea nr. 49/2011, cu modificările şi completările ulterioare, deoarece amplasamentul proiectului nu este situat ȋn arii protejate de interes naţional, comunitar sau internațional, conform coordonatelor Stereo 70 prezentate în documentaţie.

**III. Motivele pe baza cărora s-a stabilit necesitatea neefectuării evaluării impactului asupra corpurilor de apă sunt următoarele:**

- proiectul propus **nu intră** sub incidenţa prevederilor art. 48 si 54 din Legea apelor nr. 107/1996, cu modificările și completările ulterioare;

***Caracteristicile proiectului si/sau condiţiile de realizare a proiectului:***

* Respectarea prevederilor art. 20 alin. (1) din Legea nr. 292/2018: "*În situaţia în care, după emiterea acordului de mediu si înaintea obţinerii aprobării de dezvoltare, proiectul a suferit modificări, titularul proiectului este obligat să notifice în scris autoritatea competentă pentru protecţia mediului emitentă cu privire la aceste modificări*."
* În cadrul organizării de şantier, după caz, precum și pe durata execuţiei lucrărilor se vor lua toate măsurile necesare pentru evitarea poluării factorilor de mediu sau prejudicierea stării de sânătate sau confort a populaţiei, fiind obligatoriu să se respecte normele, standardele si legislaţia privind protecţia mediului, în vigoare;
* Colectarea deşeurilor rezultate pe durata execuţiei lucrărilor si depozitarea/ valorificarea acestora cu respectarea prevederilor legislaţiei privind regimul deşeurilor.
* Respectarea prevederilor actelor/avizelor emise de alte autorităţi pentru prezentul proiect.
* Respectarea prevederilor Ord. 119/2014, cu modificările ulterioare, privind nivelul de zgomot.
* Interzicerea depozitării direct pe sol a deşeurilor sau a materialelor cu pericol de poluare.
* Luarea tuturor măsurilor de prevenire eficientă a poluării, care să asigure că nicio poluare importantă nu va fi cauzată.
* Evitarea producerii de deșeuri si, în cazul în care aceasta nu poate fi evitată, valorificarea lor, iar în caz de imposibilitate tehnică si economică, luarea măsurilor pentru neutralizarea si eliminarea acestora, evitându-se sau reducându-se impactul asupra mediului.
* Prevenirea accidentelor si limitarea consecințelor acesora.
* Se vor lua toate măsurile necesare pentru a preveni producerea de pulberi (praf) în toate fazele proiectului.
* Să supravegheze desfășurarea activității, astfel încât să nu se producă fenomene de poluare.
* Se interzice depozitarea pe amplasament de substanțe și preparate periculoase.
* Menținerea în stare de curățenie a spațiului destinat implementării proiectului, fără depozitări necontrolate de deșeuri.
* Colectarea selectivă și controlată a deșeurilor pe categorii, valorificarea celor reciclabile si eliminarea celor nerecuperabile prin firme specializate și autorizate, conform prevederilor, Legii nr. 17 din 09.01.2023 pentru aprobarea Ordonanței de urgență a Guvernului nr. 92/2021 privind regimul deșeurilor.
* Asigurarea refacerii mediului în toată zona de implementare a proiectului, ulterior finalizării lucrărilor.
* Se impune respectarea cu strictețe a amplasamentului, fără extinderi sau modificări ulterioare.
* În cazul producerii unui prejudiciu, titularul activității suportă costul pentru repararea prejudiciului si înlătură urmările produse de acesta, restabilind condițiile anterioare producerii prejudiciului, potrivit principiului ”poluatorul plătește”.
* Conform art. 43, alin. 3-4 din anexa. nr. 5 la procedură, din Legea nr. 292/2018 *privind evaluarea impactului anumitor proiecte publice si private asupra mediului*: (3) La finalizarea proiectelor publice si private care au făcut obiectul procedurii de evaluare a impactului asupra mediului, autoritatea competentă pentru protecţia mediului care a parcurs procedura verifică respectarea prevederilor deciziei etapei de încadrare sau a acordului de mediu, după caz; (4) Procesul-verbal întocmit în situaţia prevăzută la alin. (3) se anexează si face parte integrantă din procesul-verbal de recepţie la terminarea lucrărilor.

Prezenta decizie este valabilă pe toată perioada de realizare a proiectului, iar în situaţia în care intervin elemente noi, necunoscute la data emiterii prezentei decizii, sau se modifică condiţiile care au stat la baza emiterii acesteia, titularul proiectului are obligaţia de a notifica autoritatea competentă emitentă.

    Orice persoană care face parte din publicul interesat și care se consideră vătămată într-un drept al său ori într-un interes legitim se poate adresa instanţei de contencios administrativ competente pentru a ataca, din punct de vedere procedural sau substanţial, actele, deciziile ori omisiunile autorităţii publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ nr. 554/2004, cu modificările si completările ulterioare.

    Se poate adresa instanţei de contencios administrativ competente si orice organizaţie neguvernamentală care îndeplineşte condiţiile prevăzute la art. 2 din Legea nr. 292/2018 privind evaluarea impactului anumitor proiecte publice si private asupra mediului, considerându-se că acestea sunt vătămate într-un drept al lor sau într-un interes legitim.

    Actele sau omisiunile autorităţii publice competente care fac obiectul participării publicului se atacă în instanţă odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

    Înainte de a se adresa instanţei de contencios administrativ competente, persoanele prevăzute la art. 21 din Legea nr. 292/2018 privind evaluarea impactului anumitor proiecte publice si private asupra mediului au obligaţia să solicite autorităţii publice emitente a deciziei prevăzute la art. 21 alin. (3) sau autorităţii ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoştinţa publicului a deciziei.

    Autoritatea publică emitentă are obligaţia de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la acea autoritate.

    Procedura de soluţionare a plângerii prealabile prevăzută la art. 22 alin. (1) este gratuită si trebuie să fie echitabilă, rapidă si corectă.

Prezenta decizie poate fi contestată în conformitate cu prevederile Legii nr. 292/2018 privind evaluarea impactului anumitor proiecte publice si private asupra mediuluisi ale Legii contenciosului administrativ nr. 554/2004, cu modificările si completările ulterioare.

Prezentul act nu exonerează de răspundere titularul, proiectantul si/sau constructorul în cazul producerii unor accidente în timpul execuţiei lucrărilor sau exploatării acestora.

**DIRECTOR EXECUTIV**

**Dr. ing. Aurica GREC**

**Şef Serviciu Avize, Acorduri, Autorizații,**

ing. Gizella BALINT

**Întocmit,**

ing. Claudia SANDOR